Rikunarita-ORG/Wikinium huggingface dataset:
# نقاشی

مونا لیزا از اطالوی نقاش لیونارڈو ڈا ونچی، مغربی دنیا میں سب سے زیادہ پہچانے گئے فنکاری رنگارشات میں سے ایک ہے۔
**نقاشی**، جسے **رنگ کاری** بھی کہا جاتا ہے،نقش کرنے کا عمل کو کہا جاتا ہے، جو رنگ یا دوسرے وسائل کی کسی سطح پر اطلاق کی ممارست ہے۔

فنیات میں اس اصطلاح سے عمل اور نتیجہ، جسے نقش کہا جاتا ہے، دونوں مراد ہیں۔

## تسمیات

لغوی طور دیکھا جائے تو اصطلاحات ‘‘نقاشی’’ اور ‘‘رنگ کاری’’ میں کوئی خاص فرق نہیں تاہم استعمال میں فرق ضرور ہے۔ نقاشی کی اصطلاح اس وقت استعمال کی جاتی ہے جب فنی ممارست یعنی فنکاری مراد ہو، جیسے تصاویر (نقوش) وغیرہ بنانے کا فن اور اس کا ممارس نقاش کہلاتا ہے۔ جبکہ رنگ کاری کی اصطلاح سے مراد ایک ایسے کام کے ہوتی ہے جس میں کسی سطح پر رنگ چڑھایا جاتا ہو لیکن اس سے کوئی فنی شے تخلیق نہ پائے یعنی کوئی فن پارہ وغیرہ۔ اسے عام زبان میں رنگائی بھی کہا جاتا ہے۔ نیز اس کے ممارس کو رنگ کار کہا جاتا ہے۔

## مزید دیکھیے

* فن
* فرشہ نقاشی
* نقاشی کی تاریخ
* نقاشوں کی فہرست
* تیل نقاشی
* مغربی نقاشی
# اظہاریت

باطن نگاری یا (اظہاریت Expressionism)، مصوری سنگ تراشی کی وہ صنف جس میں ظاہری رنگ و روپ اور دیگر قدرتی صفات کو معنی خیز طور پر مسخ کیاجاتا ہے۔ تاکہ کسی خاص منظر کی خارجی حقیقت پر پانی پھیر دیا جائے۔ اور اس طرح اس کی صداقت یا جذباتی ماہیت تک رسائی ہو سکے۔ باطن نگاری تصور کشی کا نام نہیں۔ باطن نگاری تجزیہ کرتی ہے اور کسی چیز یا اس کی ہیئت میں سرایت کرنا چاہتی ہے۔ تاکہ مصور اپنے مشاہدے میں کھوجائے اور اپنے وجود سے کسی زیادہ بااختیار چیز کا روپ دھار لے۔ یہ قلب ماہیت مختلف صورتیں اختیار کرتی ہے۔ کبھی تو مصور اپنے آپ کوفطرت کی پنہائی سے تعبیر کرتا ہے اور کبھی کسی شہر، کسی خوفناک عفریت یا کسی مسکین صورت جانور یا سادہ دل کسان سے اپنے آپ کو ہم آہنگ پاتا ہے۔ باطن نگار مصوروں کا موضوع ہمیشہ دکھ درد رہا ہے۔ لیکن شخصی غم واندوہ نہیں۔ بلکہ پوری مخلوق کا رنج و الم۔ باطن نگاری کی تحریک وسطی یورپ کی تحریک ہے جس نے جرمنی آسٹریا میں جنم لیا۔ تاہم بہت سے غیر جرمن بھی اس تحریک کے پیرو ہیں۔

## نگار خانہ

*
*
*